Gordelroos die doring in beroertevleesGordelroos is ŉ pynlike uitslag, of ŉ gordel van blase oor dele van die bors, rug of buik, wat gewoonlik vir twee tot vier weke duur. Die uitslag kan ook op die kop voorskom. (Foto: iStock) Hoewel navorsers lank reeds vermoed dat gordelroos ŉ rol in beroerte en hartsiektes speel, het onlangse navorsing dié vermoede nie net bevestig nie, maar bevind dat volwassenes wat gordelroos gehad het, se risiko tot 30% hoër is om ŉ beroerte of koronêre hartsiektes te kry. Luidens ŉ studie deur navorsers aan die Brigham and Women’s Hospital in Boston in die VSA, het gordelroos veel meer dieperliggende gevolge as wat voorheen gedink is. Dié studie, wat in die Journal of the American Heart Association gepubliseer is, het meer as 205 000 pasiënte vir tot 16 jaar gevolg en bevind dat mense wat gordelroos gehad het, meer geneig is om kardiovaskulêre probleme vir 12 jaar of langer te ervaar. Gordelroos word veroorsaak deur die herpes zoster-virus, sover bekend die enigste menslike virus wat in die are repliseer (versprei of vermeerder), en dit is in alle soorte are, groot én klein. Sowat 15 miljoen gevalle word jaarliks wêreldwyd aangemeld. Wanneer iemand waterpokkies kry, bly die varicella-zoster-virus vir ŉ onbepaalde tyd onaktief in die senuweestelsel. Soos medici dit verstaan, kan die liggaam se immuunstelsel nie die replisering van hierdie sluimerende virus beheer nie. Dit heraktiveer later naby die rugmurg as herpes zoster, en gevolglik verskyn simptome van gordelroos. Gordelroos is ŉ pynlike uitslag, of ŉ gordel van blase oor dele van die bors, rug of buik, wat gewoonlik vir twee tot vier weke duur. Zoster is ŉ antieke Griekse woord wat “gordel” beteken. Hoewel dit nie lewensbedreigend is nie, kan dit gereeld opvlam. Vroeë behandeling kan die tydsduur van ŉ gordelroosuitslag verkort en keer dat komplikasies intree. Die meerderheid mense met gordelroos is ouer as 50 jaar en het as kinders waterpokkies gehad. Jonger mense is meestal teen die siekte ingeënt en omdat hulle nooit waterpokkies gehad het nie, het hulle geen dormante varicella-zoster-virus in hul liggaam nie. Pyn is gewoonlik die eerste simptoom van gordelroos. Vir sommige mense kan die pyn baie erg wees. Afhangende van die plek waar die pyn ondervind word, kan dit egter soms met hart-, long- of nierprobleme verwar word. Sommige mense ervaar weer pyn sonder om ooit ŉ uitslag te ontwikkel. Gordelroos beïnvloed gewoonlik slegs ŉ gedeelte aan die een kant van die lyf, gesig of nek, en simptome kan insluit: Sommige mense ervaar ook koors, hoofpyn, ligsensitiwiteit en moegheid. (Foto: iStock) ŉ Persoon met gordelroos kan die varicella-zoster-virus aan enigiemand oordra wat nie immuun teen waterpokkies is nie. Dit vind gewoonlik plaas deur direkte kontak met die oop gordelroossere. Indien ŉ persoon aansteek, sal hy of sy dikwels waterpokkies eerder as gordelroos ontwikkel. Iemand is aansteeklik totdat die gordelroos rofies vorm. Indien jy gordelroos het, is dit raadsaam om fisieke kontak met enigiemand te vermy wat nog nie waterpokkies gehad of die waterpokkie-entstof ontvang het nie. Dit sluit mense met verswakte immuunstelsels, swanger vroue en pasgeborene babas in. Komplikasies van gordelroos kan die volgende insluit: Kontak jou dokter so gou as moontlik as jy vermoed dat jy gordelroos het, veral in die volgende gevalle: Bykomende bronne: Mayo Clinic, Medical News Today, WebMD en Cleveland Clinic.